Geeneen wat dit nie geglo het, en na die tyd besef hierdie het nie gematerialiseer nie, kan besef deur watter wroeging hierdie mense moet gaan nie. Om in die publieke oog van jouself uit oortuiging, en veral geloofs oortuiging, 'n lagwekkende sot te maak agterna is nie maklik nie, dis nooit deel van die prentjie nie, was nie eers oorweeg nie.
Ek vir een, voel opreg vir elkeen wat hierdeur moes gaan. Mag die pad vorentoe een wees waarin die werklikheid van oomblik tot oomblik eerder as die verre toekoms met blydskap ervaar sal word in Gods Wese, soos Strale van die Son, altyd deelagtig ewiglik.
So het mnr. Johannes Coetzee, die man wat landwyd verkondig het die wêreld sou Saterdag tot ’n einde kom, gister hier gesê.
Coetzee en sy “broers” het gister op ’n mediakonferensie in hul klein kantoortjie in Samora Machelrylaan, Nelspruit, aan die media probeer verduidelik wat Saterdag nie gebeur het nie.
“Ons is wêreldwyd sedert Sondag druk besig om weer ’n studie van die Bybel te maak om vas te stel wat volgende gebeur. Ons het dit wat daar staan verkeerd geïnterpreteer.”
Hy het egter volgehou die datum van die wegraping (21 Mei) “is vas” en dat dit steeds deel uitmaak van die aanloop tot die einde van die wêreld.
Dit klink vir my of hy spyt is dat Liewe Jesus toe nie miljoene mense op die aarde kom vermoor het nie.
Dit is slegs 'n moreel bankrot geloof wat mense dreig met uitwissing deur hulle god indien hulle nie by daardie geloof inkoop nie.
Om die toekoms van die aarde in die Joodse mitologie te loop soek, is naïef. Ingevolge daardie mitologie is die aarde sesduisend jaar oud en dit is hier waar die berekeninge klaar op 'n vals fondasie gegrond is.
En toe dit nie gebeur nie, rassionaliseer hulle met die alombekende " 'n dag is soos 'n duisend jaar vir God".
Volkere praat nie verskillende tale omdat 'n paar mense in die Midde-Ooste op 'n dag 'n toring tot aan die hemel wou bou nie.